**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

Ügyiratszám: TPH/216-39/2020.

**109/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**a központi háziorvosi ügyeleti feladatok ellátására kiírt közbeszerzési eljárás eredményéről**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**I. Döntök arról**, hogy

- a Központi háziorvosi ügyeleti feladatok ellátására kiírt közbeszerzési eljárásra beérkezett **ROJKÓ-MED Tanácsadó és Szolgáltató Kft. ajánlatát érvényesnek nyilvánítom.**

**-** a Központi háziorvosi ügyeleti feladatok ellátására kiírt közbeszerzési eljárásra beérkezett **Országos Orvosi Ügyelet Egészségügyi Szolgáltató Közhasznú Nonprofit Kft. ajánlatát érvénytelennek nyilvánítom.**

**-** Tiszavasvári Város Önkormányzata, mint Ajánlatkérő által - 75/2020. (IV.29.) polgármesteri határozattal megindított – a **Központi háziorvosi ügyeleti feladatok ellátására kiírt közbeszerzési eljárást** **eredményesnek nyilvánítom.**

**-** a Központi háziorvosi ügyeleti feladatok ellátására kiírt közbeszerzési **eljárás nyertesének** a **ROJKÓ-MED Tanácsadó és Szolgáltató Kft.-t** **nyilvánítom** tekintettel arra, hogy az eljárást megindító felhívásban foglalt **értékelési szempontok alapján a legmagasabb értékelési pontszámot ő kapta, mivel a legkedvezőbb ajánlatot (nettó vállalási ár NEAK finanszírozáson felül 2.611.000,-Ft/hó) ő nyújtotta be.**

II. A 75/2020. polgármesteri határozat 2. pontjában foglaltak alapján a 75/2020. polgármesteri határozat 2. mellékletét képező feladatellátási szerződést megkötöm a nyertes **ROJKÓ-MED Tanácsadó és Szolgáltató Kft.-vel, 2.611.000,-Ft/hó értékben 2020. július 1. -2021. június 30. napja közötti időtartamra vonatkozóan.**

III. A 75/2020. polgármesteri határozat 3. pontjában foglaltak alapján a **háziorvosi ügyeletifeladatellátáshoz szükséges helyiségeket** a nyertes **ROJKÓ-MED Tanácsadó és Szolgáltató Kft. ingyenes használatba adom a** 75/2020. polgármesteri határozat 3. mellékletével elfogadott szerződés **szerinti tartalommal.**

**INDOKOLÁS**

Tiszavasvári Város Önkormányzata a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés a) pontja alapján nemzeti nyílt közbeszerzési eljárást indított "Központi háziorvosi ügyeleti feladatok ellátása„ tárgyban.

Az eljárást megindító felhívásban meghatározott ajánlatételi határidő lejártáig, azaz 2020. 05.25. napja 10:00 óráig 2 db ajánlatot nyújtottak be. Az eljárást megindító felhívásban meghatározásra került, hogy a Kbt. 81.§ (5) bekezdése alapján az ajánlatok bírálatát az ajánlatok értékelését követően végzi el Ajánlatkérő.

A beérkezett 2 db ajánlat tartalma az alábbi volt:

|  |  |
| --- | --- |
| Ajánlattevő neve:  | Országos Orvosi Ügyelet Egészségügyi Szolgáltató Közhasznú Nonprofit Korlátolt Felelősségű Társaság |
| Ajánlatevő székhelye: | 4031 Debrecen, István út 6. |
| **Nettó vállalási ár/hó a NEAK finanszírozáson felül:** | **4.600.000,-Ft** |

|  |  |
| --- | --- |
| Ajánlattevő neve:  | Rojkó-Med Tanácsadó és Szolgáltató Korlátolt Felelősségű Társaság |
| Ajánlatevő székhelye: | 4558 Ófeértó, Besenyődi utca 11 |
| **Nettó vállalási ár/hó a NEAK finanszírozáson felül:** | **2.611.000,-Ft** |

**Ajánlatkérő csak az értékelési sorrendben legkedvezőbb ajánlattevő tekintetében végezte el a bírálatot**. A Bírálóbizottság az eljárást megindító felhívásban foglalt értékelési szempontok alapján értékelte az ajánlatokat, és megállapította, hogy az értékelési szempontokra figyelemmel a **legmagasabb értékelési pontszámot a ROJKÓ-MED Tanácsadó és Szolgáltató Kft. kapta**. Az értékelést követő bírálat során a ROJKÓ-MED Tanácsadó és Szolgáltató Kft. ajánlatának átvizsgálását követően a Bírálóbizottság hiányosságokat állapított meg. **A hiánypótlást az ajánlatevő ROJKÓ-MED Tanácsadó és Szolgáltató Kft. határidőben teljesítette**.

A Bírálóbizottság az alábbi szakvéleményt adta:

”**Rojkó-Med Tanácsadó És Szolgáltató Korlátolt Felelősségű Társaság (4558 Ófehértó, Besenyődi Utca 11.)**

A hiánypótolt ajánlat megfelel az eljárást megindító felhívásban és a közbeszerzési dokumentumokban, valamint a jogszabályokban meghatározott egyéb feltételeknek, az ajánlattevővel szemben kizáró ok nem áll fenn. A benyújtott ajánlat érvényes. Az értékelési szempontokra tekintettel a fent nevezett ajánlatevő nyújtotta be a legkedvezőbb érvényes ajánlatot valamennyi részajánlat tekintetében. Ajánlattevő az alkalmassági követelményeknek való megfelelést alátámasztotta.”

Fentiek alapján a Bírálóbizottság a Központi háziorvosi ügyeleti feladatok ellátása tárgyú közbeszerzési eljárás **eredményessé nyilvánítását és a ROJKÓ-MED Tanácsadó és Szolgáltató Kft. ajánlatának érvényessé nyilvánítását javasolta**.

A Bírálóbizottság javaslatát figyelembe véve, a rendelkező részben foglaltak alapján határoztam és a Központi háziorvosi ügyeleti feladatok ellátására kiírt közbeszerzési **eljárás nyertesének** a **ROJKÓ-MED Tanácsadó és Szolgáltató Kft.-t** **nyilvánítottam** tekintettel arra, hogy az eljárást megindító felhívásban foglalt **értékelési szempontok alapján a legmagasabb értékelési pontszámot ő kapta, mivel a legkedvezőbb ajánlatot (nettó vállalási ár NEAK finanszírozáson felül 2.611.000,-Ft/hó) ő nyújtotta be.**

A központi háziorvosi ügyelet ellátására vonatkozó közbeszerzési eljárás ajánlattételi felhívásának elfogadásáról és a feladatellátással kapcsolatos szerződések jóváhagyásáról szóló 75/2020. polgármesteri határozat 2. és 3. mellékleteiben foglalt feladatellátási szerződést és a központi **ügyeletifeladatellátáshoz szükséges helyiségek ingyenes használatba adásáról szóló szerződést megkötöm a** Központi háziorvosi ügyeleti feladatok ellátására kiírt közbeszerzési **eljárás nyertesével a** **ROJKÓ-MED Tanácsadó és Szolgáltató Kft.-vel.**

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

 *A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2020. június 10.

 **Szőke Zoltán**

 **polgármester**